Document ID: 32008R1057

KOMISJONI MÄÄRUS (EÜ) nr 1057/2008,
27. oktoober 2008,
millega muudetakse määruse (EÜ) nr 1702/2003 lisa II liidet seoses lennukõlblikkuse kontrolli sertifikaadiga (EASA vorm 15a)
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 20. veebruari 2008. aasta määrust (EÜ) nr 216/2008, mis käsitleb tsiviillennunduse valdkonna ühiseeskirju ja millega luuakse Euroopa Lennundusohutusamet ning tunnistatakse kehtetuks nõukogu direktiiv 91/670/EMÜ, määrus (EÜ) nr 1592/2002 ning direktiiv 2004/36/EÜ, (1) eriti selle artikli 5 lõiget 5,
ning arvestades järgmist:
(1)
Komisjoni 20. novembri 2003. aasta määrust (EÜ) nr 2042/2003 (õhusõidukite ja lennundustoodete ning nende osade ja seadmete jätkuva lennukõlblikkuse ning sellega tegelevate organisatsioonide ja isikute sertifitseerimise kohta) (2) on muudetud määrusega (EÜ) nr 1056/2008. (3)
(2)
Lennukõlblikkuse kontrolli sertifikaat, mis on sätestatud komisjoni 24. septembri 2003. aasta määruse (EÜ) nr 1702/2003 (millega nähakse ette õhusõidukite ja nendega seotud toodete, osade ja seadmete lennukõlblikkuse ja keskkonnaohutuse sertifitseerimise ning projekteerimis- ja tootjaorganisatsioonide sertifitseerimise rakenduseeskirjad) (4) I lisa II liites, tuleks asendada, et võtta arvesse muudatusi määruses (EÜ) nr 2042/2003.
(3)
Käesoleva määrusega ette nähtud meetmed põhinevad ameti (5) poolt määruse (EÜ) nr 216/2008 artikli 17 lõike 2 punkti b ja artikli 19 lõike 1 kohaselt esitatud arvamusel.
(4)
Käesoleva määrusega ette nähtud meetmed on kooskõlas määruse (EÜ) nr 216/2008 artikliga 65 asutatud komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
II liide (lennukõlblikkuse kontrolli sertifikaat, määruse (EÜ) nr 1702/2003 lisa (osa 21) EASA vorm 15a) asendatakse käesoleva määruse lisas sätestatud tekstiga.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 27. oktoober 2008

Labels: 7
8
15